Vyf beseer toe Pta-eetplek se dak instort | Maroela Media
Vyf beseer toe Pta-eetplek se dak instort
Die dak wat ingestort het. Foto: Best Care
Vyf mense is Vrydag beseer nadat 'n gedeelte van die dak van 'n eetplek by die Total Panorama Petroport op die N1-snelweg, noord van Pretoria, ineengestort het.
Die Tshwane-nooddienste en paramedici van verskeie nooddienste is omstreeks 12:00 na die Steers-kitskosrestaurant, wat oor die N1 strek, ontbied. Die dak by die restaurant se betaalpunt, aan die kant van die snelweg waar die verkeer in 'n suidelike rigting vloei, het ineengestort.
Volgens Xander Loubser, woordvoerder van Best Care-ambulansdienste, is vyf mense beseer. Geen ernstige beserings is tot dusver aangemeld nie. Drie van die vyf mense is met ambulanse na verskeie hospitale geneem.
Die oorsaak van die ineenstorting is nog nie bekend nie en word ondersoek.
Isaac Mahamba, woordvoerder van die Tshwane-metropolisie, het aan Maroela Media bevestig dat vyf mense geringe tot matige beserings opgedoen het en na die Montana-hospitaal geneem is vir verdere behandeling.
Die Tshwane-brandweer het opruimingswerk gedoen.
Mahamba het gesê die N1-suid is vir veiligheidsdoeleindes by die Wallmansthal-afrit vir verkeer gesluit, terwyl toetse op die brug se struktuur gedoen word. "Hierdie gedeelte van die snelweg sal weer vir verkeer geopen word sodra ons kan bevestig die brug hou nie 'n gevaar vir motoriste in nie."
Mahamba het gesê die pad kan moontlik tot 15:00 of 16:00 gesluit wees. Verkeer word by die afrit tot op die R101 herlei, waarna motoriste via die N4 weer by die N1 kan aansluit.
Volgens Mahamba ondersoek die polisie die oorsaak van die ineenstorting en sal dit in later bekend gemaak word.
die Steers-kitskosrestaurant, wat oor die N1 strek. Foto: Google Street View
die Steers-kitskosrestaurant, wat oor die N1 strek. Foto: Netcare 911
Die toneel binne die restaurant. Foto: Verskaf
Opruimingswerk begin binne die restaurant. Foto: Verskaf
Die Steers-restaurant by die Total Panorama Petroport waar die dak en plafon op 20 Mei 2016 ineengestort het. Foto: Verskaf
foto's Panorama Petroport Pretoria
Kerkstraat-bomaanval: '33 jaar later steeds net een kant'
13 in hospitaal ná gaslekkasie by gebou
Maroela maak tog net gou Julle Spelling reg Asseblief oner-aan die Berig anders gaan Julle weer (soos altyd) oor die Vingers ge-tik of onophoudelik reg gehelp word – daar waar Julle sê "Benadeling en moes seker wees Behandeling" – Groete.
Andre, nou lag ek lekker en sit ook en wag om te kyk hoeveel jou oor die vingers gaan tik vir spelling.
Geneit julle naweek en wees veilig.
Nou ja, so sal ek leer!!!
Toe tik ek ook verkeerd.
Sal dalk my skoolgelde moet terug vra.
Julle moet die naweek geniet… nie geneit nie.
"…die hou brug nie 'n gevaar in nie…"?? ;-)
Hoekom warra warra oor spelling en as jy dit nie wil lees nie kyk dan net na die fotos dit se al genoeg, my magtig man haal eers die boom uit jou eie oe voordat jy splinter uit iemand ander se oog haal, maar nie te min n mooi naweek vir jou meneer Marais.